Abrantes

**Abrantes** é un concello e cidade do distrito de Santarém (Portugal), na provincia de Ribatexo, rexión do Centro (Região das Beiras)&nbsp;e subrexión de Médio Tejo, cuns 18.500 habitantes.

É a cabeceira dun concello con 714,69&nbsp;km² de superficie e 39.325 habitantes (2011),&nbsp;subdividido e 13&nbsp;freguesías ou parroquias e cunha densidade demográfica de 55,02&nbsp;hab/km².

O concello limita polo norte con Vila de Rei,&nbsp;Sardoal&nbsp;e&nbsp;Mação, ao leste por&nbsp;Gavião, no sul con&nbsp;Ponte de Sor&nbsp;e no oeste con Chamusca,&nbsp;Constância,&nbsp;Vila Nova da Barquinha&nbsp;e&nbsp;Tomar.

## Historia 
A orixe podería ser celta, aínda que o seu nome provén do latín *Aurantes.* Recibiu categoría de cidade en 1916, pola lei nº 601 de 14 de xuño. Hoxe a cidade engloba catro das freguesías: Rossio ao Sul do Tejo, São João e São Vicente e&nbsp;Alferrarede.

Fitos históricos principais:
* En 1148,  Afonso Henriques&nbsp;conquista aos musulmáns o Castelo de Abrantes e dóao, en 1173, xunto co seu termo á Orde de Santiago da Espada.
* 1179: Primeiro foro de Abrantes, concedido por Don Afonso Henriques, en recompensa pola resistencia ofrecida aso ataques mususlmáns de Abem Jacob.
* 1217: Confirmación do foro por&nbsp;D. Afonso II.
* En 1385 Abrantes serviu de punto de encontro entre as tropas de&nbsp;Nuno Álvares Pereira&nbsp;e de&nbsp;Xoán I, antes de partiren para a&nbsp;Batalla de Aljubarrota.
* En 1471&nbsp;Lopo de Almeida&nbsp;é nomeado 1.º Conde de Abrantes.
* En 1518 é reformado o Foro de Abrantes por&nbsp;Manuel I.
* 1807: Abrantes é ocupada polas tropas do&nbsp;xeneral Junot, a quen&nbsp;Napoleón Bonaparte&nbsp;concedeu o título de&nbsp;Duque de Abrantes.
* 7 de novembro de 1862: inauguración da liña férrea do Leste.
* En 1870 foi concluída a&nbsp;ponte sobre o&nbsp;Texo; a&nbsp;ponte ferrovizria&nbsp;fora inaugurada en 1889.
* En 1891 entrou en funcionamento a&nbsp;Liña da Beira Baixa.

## Xeografía 
A cidade de Abrantes érguese sobre unha cuíña a 100&nbsp;m&nbsp;da marxe dereita do Texo, dominando todo o val desde o oeste de&nbsp;Belver, concello do&nbsp;Gavião, até   o&nbsp;concello&nbsp;de&nbsp;Constância.

## Economía 
A cidade de Abrantes é un polo comercial e industrial da fértil rexión agrícola próxima. Ten industria metalúrxica e metalmecânica de importancia nacional, como a factoría de Mitsubshi Fuso Truck Europe. Localízase alí tamén a Tejo-Energia, cunha central termoelétrica no Pego, sendo a maior empresa do distrito de Santarém.

## Gastronomía 
As principais especialidades locais son os dóces, entre os que destacan as seguintes especialidades: Palla de Abrantes, lamprea de ovos, bolo real, broas de Abrantes, paraísos e queixo do ceo.

No peixe, destaca-se a *açorda* de sábalo, arroz de lamprea, peixe fritido do rio e robaliza á grella. É significativa a cantidade de pratos de peixe, debido á proximidade da cidade ao río Texo.

Na carne, destacan o cabrito asado no forno e o churrasco de porco.

## Artesanía 
Na zona de Abrantes mantéñense ofícios de cesteiros, esparteiros, oleiros e tecedores.

## Feiras, festas e romarías 
* A feira anual de&nbsp;São Matias&nbsp;vai dende o 24 de febreiro até o 1º domingo de marzo.
* As festas do concello trancorren do 9 ao 14 de xuño. 
* Feira Nacional de Doçaria Tradicional, organizada pola TAGUS - Ribatejo Interior e a Câmara Municipal, celébrase na derradeira fin de semana de outubro
* A Feira da Ladra&nbsp;Numismática&nbsp;sucede durante os primeiros sábados de cada mes, na Praça Barão da Batalha.
* Feira Franca - Centro Histórico - 5º sábado - realízase no último sábado dos meses con 5 sábados
* fESTA - Festival de Tunas Mistas organizado pola EstaTuna, tuna da Escola Superior de Tecnologia de Abrantes.

## Poboación 
*(Nota: Número de habitantes&nbsp; "residentes", ou sexa, que tiñan residencia oficial no concello na data en que se realizara o censo)*

*(Nota: De 1900 a 1950 os datos refírense  a poboación "de facto", ou sexa, que estaba presente no concello na data en que os censos ser levaran a cabo. Por iso, pode haber algunhas diferenzas respecto coa poboación residente) .*

## Freguesías 
miniatura|Freguesías de Abrantes
O concello de Abrantes está dividido nas seguintes 13 freguesías:
* Abrantes (São Vicente e São João) e Alferrarede
* Aldeia do Mato e Souto
* Alvega e Concavada
* Bemposta
* Carvalhal
* Fontes
* Martinchel
* Mouriscas
* Pego
* Rio de Moinhos
* São Facundo e Vale das Mós
* São Miguel do Rio Torto e Rossio ao Sul do Tejo
* Tramagal

## Cidades irmandadas 
A cidade de Abrantes está irmanada con:
*&nbsp;Parthenay,&nbsp;Deux-Sèvres,&nbsp;Francia&nbsp;(desde&nbsp;16 de abril&nbsp;de&nbsp;1994)
*&nbsp;São Nicolau,&nbsp;Cabo Verde&nbsp;(desde&nbsp;7 de xullo&nbsp;de&nbsp;1998)
*&nbsp;Hitoyoshi,&nbsp;Kumamoto,&nbsp;Xapón&nbsp;(desde&nbsp;24 de setembro&nbsp;de&nbsp;2009)

## Notas 
## Véxase tamén 
### Ligazóns externas 
* Web oficial